Херман Льонс
Херман Льонс () е германски журналист и писател.

Известен е като „поета на пустошта“ заради романите и поемите, в които възхвалява природата и хората в северните германски провинции, по-специално района около Люнебург в Долна Саксония.

Биография и творчество 
Роден в Кулм, Западна Прусия (сега град Хелмно, Полша), Херман Льонс учи медицина и природни науки в Мюнстер и Грайфсвалд. Прекъсва обучението си и през 1890-те години започва работа като журналист. По същото време вече пише поеми, а през 1910 повести и романи. Вдъхновен от предхристиянската традиция и история на германския народ, Льонс написва най-известното си произведение – романа „Войнът-Вълк“ („Der Wehrwolf“, 1910), хроника описваща драмите и сполуките на една северногерманска фермерска общност по време на Тридесетгодишната война (1618-1648).

На 48-годишна възраст Херман Льонс встъпва като доброволец в Немската армия и умира на бойното поле малко след началото на Първата световна война, в околностите на Лоавър, Франция. Тъй като в неговите произведения прозират националистически идеи, нацистите го приемат като един от 'техните' автори, въпреки факта, че стилът на Льонс не отговаря на идеалите на нацизма. По заповед на Адолф Хитлер, тялото на Льонс е ексхумирано и той бива погребан в пустошта на Люнебург, близо до гр. Валсроде.

Библиография 
 Mein goldenes Buch, 1901
 Ausgewählte Werke von Fritz von der Leine, 1902
 Mein braunes Buch, 1906
 Mümmelmann, 1909
 Mein blaues Buch, 1909
 Der letzte Hansbur, 1909
 Dahinten in der Haide, 1910
 Der Wehrwolf, 1910
 Der kleine Rosengarten, 1911
 Das zweite Gesicht, 1912
 Auf der Wildbahn, 1912
 Mein buntes Buch, 1913
 Die Häuser von Ohlendorf, 1913

Външни препратки 
 

Загинали през Първата световна война
Германски автори на исторически романи
Германски поети
Германски журналисти
Починали във Франция
Родени в Полша